Esimesena asus kongress arutama otsust Eesti Kongressi saadiku süümevande andmise korra kohta ja selle rakendusotsust koos süümevande tekstiga. Ettekandjaks oli endine poliitvang Enn Tarto. Otsus võeti vastu valdava häälteenamusega. See otsus sai hiljem aluseks analoogilisele süümevandele Riigikogu liikmetele ja teistele kõrgetele riigiametnikele vastavalt avaliku teenistuse seadusele.